open-index/open-wikipedia-markdown huggingface dataset:
Senadvaris (Zarasai)

**Senadvaris** – kaimas Zarasų rajono savivaldybėje, 8 km į pietryčius nuo Antalieptės, Jūžinto ežero šiauriniame krante.

## Istorija

## Gyventojai

1923 m. buvo 2 sodybos (15 gyv).

### Žymūs žmonės
* Kaime gimė ir augo poetas Faustas Kirša (1891–1964). Išliko poeto gimtasis namas, kuriame įrengtas muziejus. Namą prižiūri ir vasaromis gyvena grafikas ir dailininkas Arvydas Každailis.

## Šaltiniai

* Vytautas Indrašius. *Antalieptės kraštas*, II dalis, 2010, Vilnius, psl. 355-367.
Daugiskaita

**Daugiskaita** () – gramatinė kategorija (gramatinis skaičius), kuri apibrėžia kalboje vartojamas žodžių formas, nurodančias, jog žodis apibūdina ne vieną, o daug daiktų. Daugiskaitą, kaip ir vienaskaitą (vnsk.) turi dauguma pasaulio kalbų. Kai kurios kalbos, pvz., esperanto, vietoj atskiros gramatinės kategorijos naudoja papildomą elementą (galūnę, prielinksnį ir pan.) daugiskaitai sudaryti, todėl jų žodžiams daugiskaitos forma nereikalinga.

Indoeuropiečių kalbose daugiskaita yra privalomas modelis nurodant daugiau negu vieną (ar du) objektus, tačiau kitose kalbose daugiskaitos vartojimas neretai būna labiau sąlyginis. Pavyzdžiui, tiurkų kalbose vardažodžių daugiskaita sudaroma prie šaknies pridėjus priesagą *-lar/ler*, tačiau jei iš konteksto aišku, kad minimas objektas nėra vienas, daugiskaitos nereikia (pvz.,  – „obuoliai“,  – „7 obuolys“). Dalyje indėnų kalbų (kečujų, tupių-gvaranių) vardažodžių daugiskaita nurodoma tik prireikus pabrėžti jų kuopiškumą. Dalis pasaulio kalbų turi ir triskaitą, didžiąją daugiskaitą (kai nurodoma daugybė dalykų).

## Daugiskaita lietuvių kalboje
Bendrinėje lietuvių kalboje dauguma žodžių turi vienaskaitą ir daugiskaitą: didžioji dalis daiktavardžių, būdvardžių, veiksmažodžių, įvardžių, taip pat kai kurie skaitvardžiai.

Lietuvių, kaip ir kitose baltų-slavų kalbose, yra išlikę didžiosios ir mažosios daugiskaitos požymių; pvz., 1 daiktas, 2 daiktu, 3-9 daiktai, > 10 daiktų.

### Dviskaita
Istoriškai dauguma lietuvių kalbos tarmių žodžių turėjo atskirą daugiskaitos subkategoriją, dviskaitą, skirtą nurodyti, jog žodis apibūdina ne daug, o tik būtent du objektus. Pvz., *mudu turėjova du puodu* (mes-dviese turėjome-dviese du-puodus). Tačiau šiuo metu bendrinėje lietuvių kalboje yra išlikę tik kai kurių dviskaitos elementų, pvz., *katras* ('kuris iš dviejų'), *abu*, *anuodu*.

Yra kalbų, kuriose naudojamos panašios į dviskaitą daugiskaitos subkategorijos, taikomos apibūdinti tris, keturis, mažą kiekį ar labai didelį kiekį objektų.

### Daugiskaitos pavyzdžiai

**Daiktavardžiai**:
* *Plaukai* (vnsk. *plaukas*)
* *Uogoms* (vnsk. *uogai*)

**Būdvardžiai:**
* *Žaliaisiais* (vnsk. *žaliuoju*)
* *Mediniuose* (vnsk. *mediniame*)

**Veiksmažodžiai (ir dalyviai)**:
* *Ausite* (vnsk. *ausi*)
* *Svajoję* (vnsk. *svajojęs*)

**Skaitvardžiai**:
* *Šimtai* (vnsk. *šimtas*)
* *Tūkstančiai* (vnsk. *tūkstantis*)

**Įvardžiai**:
* *Kurių* (vnsk. *kurio*)
* *Josioms* (vnsk. *jajai*)
Vistleris

**Vistleris** () – kurortinis miestas Kanadoje, Britų Kolumbijos provincijoje. 125 km į pietus nuo jo yra Vankuverio miestas.

Miestą lanko daug turistų, ypač slidinėtojų, nes Vistlerio kalnuose yra įrengta daug slidinėjimo trasų. Didelė dalis 2010 m. žiemos olimpinių žaidynių rungčių vyko Vistlerio slidinėjimo centre.
Vijoklinis pelėvirkštis

**Vijoklinis pelėvirkštis** (*Fallopia convolvulus*) – rūgtinių (*Polygonaceae*) šeimos, pelėvirkščio (*Fallopia*) genties augalas. Paplitęs Europoje, Šiaurės Afrikoje, Azijoje.

Augalas vienmetis, vijoklinis. Stiebas laipiojantis, iki 1 m ilgio, laikrodžio rodyklės kryptimi vyniojasi apie kitų augalų stiebus. Lapai paprastieji, lygiakraščiai, širdiški, 1,5–6 cm ilgio, 0,7–3 cm pločio, su 6–15 mm ilgio lapkočiu. Žiedai smulkūs, žalsvai pilki ar žalsvai balti, susitelkę į trumpas kekes.

Lietuvoje dažnas augalas. Auga daržuose, laukuose, pasėliuose. Piktžolė. Mėgsta saulėtas vietas, gerai vėdinamą dirvą. Vijoklinio pelėvirkščio sėklos tinkamos valgymui ir seniau naudotos maistui.

## Šaltiniai
Bobslėjus 2010 m. žiemos olimpinėse žaidynėse

**[[Bobslėjus|Bobslėjaus]]** varžybos **[[2010 m. žiemos olimpinės žaidynės|2010 m. žiemos olimpinėse žaidynėse]]** vyko Vistlerio slidinėjimo centre nuo vasario 20 iki vasario 27 dienos. Šiose varžybose dalyvo 80 komandų iš 24 valstybių. Varžybos vyko Whistler Sliding Centre trasoje.

## Rungtys
Iš viso bobslėjaus varžybose buvo surengtos trys rungtys – dviviečių vyrų ir moterų rungtys bei viena keturviečių vyrų rungtis.

## Šalys

## Nuorodos

## Šaltiniai
Aleksei Novoselski

**Aleksei Novoselski** (g. 1985 m. vasario 2 d., Naugarde, TSRS) – Lietuvos slidininkas.

Dalyvavo dvejose žiemos olimpinėse žaidynėse – 2006 m. Turine ir 2010 m. Vankuveryje. Turino olimpiadoje buvo 59-as sprinto rungtyje , o Vankuveryje – 53-ias 1,6 km vyrų sprinto rungtyje.

## Šaltiniai
R. Carlos Nakai

**Raymond Carlos „R.“ Nakai** (g. 1946 m. balandžio 16 d.) – jutų/navachų kilmės indėnų fleitininkas.

Kilęs iš Arizonos miesto Flagstafo. Savo pirmąjį albumą *Changes* išleido 1983 m. R. Carlos Nakai buvo keturis kartus nominuotas Grammy apdovanojimams, o jo albumai *Canyon Trilogy* ir *Earth Spirit* buvo paskelbti auksiniais. 2005 m. įtrauktas į Arizonos muzikos ir pramogų šlovės galeriją. Be savo didelės solinės diskografijos Nakai taip pat bendradarbiavo įvairiuose projektuose su kitais tiek indėnų, tiek kitų kultūrų muzikais (tibetiečiu Nawang Khechog, džiazo atlikėju Paul Horn, kompozitoriumi Philip Glass, gitaristu Keola Beamer it kt.). Gyvena Taksone. Arizonos universitete įgijo magistro laipsnį Amerikos vietinių gyventojų studijų kryptyje. 1994 m. tapo Šiaurės Arizonos universiteto garbės daktaru.

## Dalinė diskografija
* *Changes* (1983 m.)
* *Cycles*
* *Journeys* (1986 m.)
* *Sundance Season* (1987 m.)
* *Earth Spirit* (1987 m.)
* *Desert Dance (1989 m.)
* *Canyon Trilogy* (1989 m.)
* *Emergence* (1992 m.)
* *Spirit Horses* (1993 m.)
* *Kokopelli’s Cafe* (1996 m.)
* *Two World Concerto* (1997 m.)
* *Mythic Dreamer* (1998 m.)
* *Big Medicine* (1998 m.)
* *Native Tapestry*
* *Inner Voices* (1999 m.)
* *Edge of the Century'' (2001 m.)

## Nuorodos
* Oficiali svetainė
*
Šilinė viksva

**Šilinė viksva** (*Carex ericetorum*) – viksvuolinių (*Cyperaceae*) šeimos, viksvų (*Carex*) genties augalas.

Daugiametis, retakeris, 10-30 cm aukščio žolinis augalas su trumpomis, kylančiomis palaipomis. Stiebai tvirti, standūs, šiek tiek lenkti arba statūs, pamatinę dalį gaubia šviesiai rudos lapamakščių liekanos. Lapai standūs, beveik puslankiu išlinkę, dažnai dvigubai trumpesni už stiebą, nuo pat pamato smailėjantys, viršūnė laiba, aštri, riesta. Žiedynas iš 2-4 varpučių; viršūninė varputė kuokelinė, jos pažiedės rudos, bukos, plėvinėmis viršūnėmis, su šviesesniu ruoželiu per vidurį. Piestelinės varputės 1-3, pažiedės plačios, raudonai rudos, bukomis viršūnėmis, su šviesia gysla per vidurį. Vaisiai odiškuose, gelsvai žaliuose, rudomis viršūnėmis maišeliuose. Vaisius platina skruzdėlės.

Žydi balandžio – gegužės mėn. Auga sausuose pušynuose, sausose pievose, saulėtuose šlaituose, daugiausia smėlio dirvožemiuose.

Paplitusi Europoje ir Vakarų Sibire. Dažna pietinėje, pietrytinėje ir rytinėje Lietuvos dalyse.

## Literatūra
* *Pavasarį žydintys augalai*, Živilė Lazdauskaitė, Vilnius, Mokslas, 1985, 138 psl.
Pirštuotoji viksva

**Pirštuotoji viksva** (*Carex digitata*) – viksvuolinių (*Cyperaceae*) šeimos, viksvų (*Carex*) genties augalas.

Daugiametis, ryškiai žalias, 10-30 cm aukščio retakeris augalas su neilgu šliaužiančiu šakniastiebiu. Stiebų gausu, jų pamatinę dalį gaubia raudonai violetinės, blizgančios makštys. Lapai palaipsniui smailėjančia viršūne, beveik tokio pat ilgio kaip stiebas arba šiek tiek trumpesni. Žiedynas retas, iš 3-4, atokiai viena nuo kitos pirštiškai išsiskėtusių varpučių. Viršūninė varputė kuokelinė, trumpakotė. Piestelinės varputės 2-3, ilgakotės, pažiedės pailgos, rausvai rudos, plėviniu pakraščiu ir šviesiu ruoželiu per vidurį. Vaisiai plėviniuose, maždaug tokio pat dydžio kaip ir pažiedės maišeliuose, kurių viršūnėje trumpas, kūgiškas, šiek tiek kreivas snapelis. Vaisius platina skruzdėlės.

Žydi balandžio ir gegužės mėn. Auga visoje Lietuvoje eglynuose, pušynuose, lapuočių bei mišriuose miškuose, vidutinio derlingumo ir drėgnumo dirvožemiuose.

## Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 140 psl.
Nago (Okinava)

**Nago** (; okinav. *Nagu*) – miestas Japonijoje, Okinavos saloje, Okinavos prefektūroje. Miesto plotas 210,30 km², tankumas – 288 žm./km². 2008 m. mieste gyveno 60 598 žmonės.

## Istorija
Miestas įkurtas 1970 m. rugpjūčio 1 d.

2000 m. mieste vyko G8 viršūnių susitikimas.

## Miesto simboliai
Oficiali miesto gėlė – *Lilium longiflorum*, medis – banjanas.

## Nuorodos
* Oficiali Nago svetainė 
* Okeano Expo parkas (oficiali vyriausybės svetainė)  
* Okeano Expo parkas  
* Nago Ananasų parkas  
* Okinavos Vaisių Šalis 
* Turas po Okinavą
Kulmo žemė

**Kulmo žemė** (prūs. *Kulms*, , ) – nedidelis istorinis regionas dabartinėje vidurio Lenkijoje, tarp Vyslos ir Druvinčios upių.

Kulmo žemė įra į rytus nuo Vyskos upės, įsiterpusi į jos kilpą ir jos apsupta iš trijų pusių. Apima šiaurės rytinę Kujavijos Pamario vaivadijos dalį (7 apskritis ir 2 miestus). Sostinė – Kulmas. Kiti svarbūs regiono miestai: Torūnė, Grudziondzas, Chelmža. 

Kulmo žemę supa šie istoriniai regionai: Pomerelija (šiaurės vakaruose), Prūsija (šiaurės rytuose), Kujavija (pietuose), Mazovija (pietryčiuose). Nors ir nedidelis, yra laikomas atskiru Lenkijos regionu. Kai kuriais atvejais Kulmas gali būti priskiriamas vienam iš aplinkinių regionų.

## Istorija
Dėl sudėtingos strateginės padėties Kulmo žemei būdinga labai permaininga istorija, artimai susijusi tiek su Prūsijos, tiek su Pomerelijos ir Mozūrijos raida. Iš pradžių čia gyveno vakarų baltai, kurie vėliau buvo germanizuoti, o galiausiai slavizuoti. Žemė buvo apgyvendinta vakarų slavų lechitų genčių. 

Kulmo žemė rašytiniuose šaltiniuose pirmą kartą paminėta 1065 m. kai Lenkijos karalius Boleslovas II Drąsusis garantavo mokesčių privilegiją abatijai greta Mogilno. Dokumentuose Kulmas išvardintas greta kitų Mazovijos miestų. Čia persikėlė pas prūsus prieglobsčio ieškoję mazovšanai. Vėliau juos nukariavo vakarų polianai. Kulmo žemė apkrikštyta XI a. 

Po Boleslovo III Kreivaburnio mirties 1137 m. teritorija tapo Lenkijai pavaldžios Mazovijos kunigaikštystės dalimi. Tačiau prūsai ir pamarėnai ten nuolat rengė karinius žygius į regioną. 1216 m. prūsai nuniokojo Kulmo miestą ir kurį laiką užvaldė žemę, todėl ji kartais laikoma viena iš 11 prūsų žemių. 1220 m. Mazovijos kunigaikštis Konradas su kitais lenkų kunigaikščiais surengė žygį atkariauti Kulmą. Žemė tapo lenkų ir prūsų mūšių laukas, daugelis gyventojų kraštą paliko.

Kadangi Mazoviją taip pat siaubė prūsai, Konradas 1230 m. Kulmo žemę atidavė Teutonų ordinui. Čia pradėjo keltis vokiečių kolonistai. Kulmas tapo pirmuoju teutonų valstybės centru ir placdarmu kovoms prieš prūsus. Regione vyko sparti germanizacija, dygo pilys, vietos gyventojus lenkus ir prūsus pakeitė vokiečių kolonistai. Iš čia prasidėjo Kryžiaus žygiai į Pabaltijį ir Prūsijos nukariavimas.

Po Trylikos metų karo 1466 m. Kulmo žemė perėjo Lenkijos karūnai kaip Karališkosios Prūsijos dalis, sudaryta Kulmo vaivadija.

1772 m. pirmojo ATR padalijimo metu teritorija priskirta Prūsijos karalystei. Trumpam (1807–1815 m.) ji atiduota Varšuvos kunigaikštystei, o vėliau vėl grįžo Prūsijai: iš pradžių kaip Didžiosios Poznanės kunigaikštystės, o nuo 1817 – kaip Vakarų Prūsijos dalis. 1920 m. žemė vėl perėjo Lenkijai, ir pradėta krašto polonizacija. Per karą (1939-45 m.) ji priklausė Trečiajam Reichui, o nuo tada vėl valdomas Lenkijos.
Akrobatinis slidinėjimas 2010 m. žiemos olimpinėse žaidynėse

**[[Akrobatinis slidinėjimas|Akrobatinio slidinėjimo]]** varžybos **[[2010 m. žiemos olimpinės žaidynės|2010 m. žiemos olimpinėse žaidynėse]]** vyko Kiparisų slidinėjimo kurorto trasoje netoli Vankuverio. Varžybos prasidėjo vasario 13 ir baigėsi vasario 25 d. 

Akrobatinio slidinėjimo rungtyse dalyvavo 117 atletų iš 26 šalių. 

## Rungtys
Iš viso šiose varžybose buvo surengtos šešios rungtys:

## Medalininkai

## Šalys
Dravanta

**Dravanta** () – upė šiaurės Lenkijoje; Vyslos dešinysis intakas. Prasideda Dylevo aukštumose, rytinėse Dylevo kalvos pašlaitėse, į pietus nuo Ostrudos miesto. Aukštupyje teka į pietvakarius, prateka Kulmo-Dobryno ežeryną. Toliau teka į vakarus, pietvakarius kalvotomis ir ežeringomis vietovėmis. Įteka į Vyslą ties pietiniu Torūnės pakraščiu. Aukštupyje Elbingo–Ostrudos kanalu sujungta su Elbingu.

Didesni intakai: Velas, Brynica, Rypenica, Ruzecas (kairieji), Ylava, Skarlanka, Vonbžo Struga.

Prie Dravantos įsikūrę miestai: Ostruda, Liubavo Naujamiestis, Brodnica, Golub Dobžynė, Torūnė.

Senovėje Dravantos upe ėjo Kulmo žemės pietrytinė riba.

## Šaltiniai
*
Kiparisų kalnas

**Kiparisų kalnas** () – slidinėjimo kurortas Kanadoje, netoli Vankuverio miesto. Iš viso slidinėjimo kurorte yra 47 slidinėjimo trasos ir 19 km lygumų slidinėjimo trasų.

Šiame slidinėjimo kurorte 2010 m. vyko kai kurios 2010 m. žiemos olimpinių žaidynių rungtys.
Kujavija

**Kujavija** () – istorinė žemė šiaurės Lenkijoje, Kujavijos Pamario vaivadijoje. Svarbiausi regiono miestai yra Bydgoščius, Inovroclavas, Kujavijos Brasta, Vloclavekas ir kt.

## Geografija

Dabartinėje Lenkijoje Kujavijos istorinis regionas apima didžiąją dalį Kujavijos Pamario vaivadijos. Kujavijos apibrėžimas nėra vieningas. Be tikrosios Kujavijos į šią sąvoką neretai įtraukiamos ir teritorijos rytuose: Dobrynės žemė, o kartais ir Kulmo žemė. Į vakarus nuo Kujavijos yra Didžioji Lenkija, į vakarus – Mazovija, šiaurės vakaruose – Pomerelija, šiaurės rytuose – Prūsija.

Kujavija apima Vyslos vidurupio baseiną, kita svarbi upė yra Notecė. Būdingos lygumos ir derlingi juodžemiai, darantys Kujaviją derlingiausiu Lenkijos regionu, dar vadinamu Lenkijos grūdų aruodu.

## Istorija
Kujavija į Lenkijos valstybę įtraukta 960 m. valdant Meškai I. Boleslovo III Kreivaburnio sūnums pasidalinus valdas, Kujavija priskirta Mazovijos kunigaikštystei. 1194 m. sudaryta autonominė Kujavijos kunigaikštystė, kuriai vadovavo Lešekas II Baltasis. 1202–1234 m. Kujavija vėl priklausė Mazovijai, kurią valdė Konradas Mazovietis. Jis 1226 m. į savo valdas pasikvietė Teutonų ordiną. Riteriai įsitvirtino rytų Kujavijoje, Dobrynės žemėje. XIII a. antroje pusėje kraštas padalintas į dvi kunigaikštystes su centrais Inovroclave ir Kujavijos Brastoje. XIV a. Vladislovas Lokietka Kujaviją prijungė prie suvienytos Lenkijos valstybės. 1332 m. didžiąją krato dalį užkariavo teutonai, tačiau lenkai juos palaipsniui išstūmė.

Po ATR padalijimų Kujavija priklausė Prūsijos karalystei. Dabar kraštas įeina į Lenkijos Kujavijos Pamario vaivadiją.
Nirvana (albumas)

**Nirvana** yra amerikiečių grunge grupės Nirvana geriausių kūrinių albumas. Jame buvo sudėtos geriausios dainos iš visų grupės albumų, taip pat ir niekur neišleista daina - You Know You're Right.

### Dainų sąrašas
#"You Know You're Right" – 3:38
#"About a Girl (Nirvana)" – 2:49
#"Been a Son" – 2:23
#"Sliver" – 2:14
#"Smells Like Teen Spirit" – 5:01
#"Come as You Are" – 3:39
#"Lithium" – 4:17
#"In Bloom" – 4:15
#"Heart-Shaped Box" – 4:41
#"Pennyroyal Tea" – 3:38
#"Rape Me" – 2:51
#"Dumb" – 2:34
#"All Apologies" – 3:51
#"The Man Who Sold the World" – 3:47

;Papildomos dainos
#"Where Did You Sleep Last Night" – 5:08 (tik viniliniam įraše ir tarptautiniuose CD)
#"Something in the Way" – 4:01 (tik viniliniam įraše ir Japoniškuose CD įrašuose)
Atpirkimo ožys

**Atpirkimo ožys** judaizme – gyvūnas, kuriam visa tauta Jom Kipuro šventės dieną simboliškai perleidžia savo kaltes. Po ritualo ožys išvaromas į dykumą ir atiduodamas (paaukojamas pražūčiai) dykumų dievui Azazeliui. Taip simboliškai žmonės apsivalo nuo nuodėmių, atkuria laiko ciklą.

Dabar atpirkimo ožys suprantamas kaip metafora – kažkoks vienas asmuo, ar asmenų grupė, kuriam ar kuriems priskiriamos visos bendruomenės nuodėmės, suverčiama kaltė dėl nesėkmių.

## Šaltiniai
Mahamudra

**Mahamudra**, tibetietiškas pavadinimas – **Čagja Čenpo** (), reiškiantis Didįjį (realybės) Antspaudą – tai aukščiausieji Budos mokymai. Jie perduodami Kagju tradicijoje ir gali atvesti į tiesioginį proto prigimties patyrimą. Mahamudra apima pagrindą (filosofiją), kelią (instrukcijas) ir tikslą (nušvitimą) ir yra visų budistinių mokymų kvintesencija.

## Kagju tradicija
Kagju mokykla garsėja kaip kur kas labiau pabrėžianti meditacinę praktiką, nei intelektualines studijas bei dėl artimo mokytojo-mokinio ryšio, per trumpą laiką (vieną gyvenimą) galinčio atvesti į nušvitimą.

Kagju linijos įkūrėjas yra didysis jogas Tilopa, gyvenęs Šiaurės Indijoje, maždaug X mūsų eros amžiuje. Tilopa gavo keturis ypatinguosius perdavimus (tib. *bka-babs-bzhi*) ir juos įgyvendino. Nors istoriniuose šaltiniuose yra neatitikimų dėl keturių perdavimų šaltinių, tačiau dažniausiai nurodomi šie:

## Sangva Dupa tantra
Pirmąjį suteikė Nagardžuna, jį sudaro dvi tantros – „Sangva Dupa tantra“ (skt. *Guhjasamadža*) ir *Denši tantra*. Jos apima ir „Iliuzinio kūno“ (tib. *sgyu-lus*) ir '(t. *pho-ba*) praktikas.

## Gjuma Čenmo tantra
Antrasis ypatingasis perdavimas suteiktas Nakpopos ir apima „Gjuma Čenmo tantrą“ (skt. *Mahamaja*) ir praktiką, vadinamą „Sąmoningu sapnavimu“ (tib. *rmi-lam*).

## Demčok tantrą
Lavapa suteikė trečiąjį perdavimą. Jis apima „Demčok tantrą“ ir „Skaidrios šviesos“ (tib. *od-gsal*) praktikas.

## Gjepa Dordžė
Ketvirtąjį perdavimą Tilopa gavo iš Khandra Kalpa Zangmo – tantrą, žinomą „Gjepa Dordžės“ (skt. *Hevadžros*) vardu bei „Tumo“ praktiką.

Visi šiuos mokymus Tilopa perdavė Naropa, kuris susistemino juos į Šešios Naropos Jogos, dabar esančias pagrindiniais Kagju tradicijos mokymais.

## Perdavimo linija
Naropa savo žinias perdavė tibetiečiui Marpa, didžiajam vertėjui, kuris tris kartus keliavo iš Tibeto į Indiją, specialiai tam, kad gautų instrukcijas. Vėliau jis visus mokymus išvertė į tibetiečių kalbą ir perdavė savo tautai (XII a.). Marpos žinių perėmėju tapo Milarepa, garsus Tibeto jogas ir poetas, iš jo mokymus gavo gydytojas Gampopa. Pastarojo mokiniai
įkūrė keturias didžiąsias Kagju mokyklas:
* Babrom Kagju
* Pagdru Kagju
* Tsalpa Kagju
* Kamtsang Kagju, taip pat žinoma kaip Karma Kagju, įkurta Karmapos Diusum Khjenpos.

Pirmasis Karmapa Diusum Kjenpa Mahamudros perdavimą gavo iš Gampopos. Karmapos mokiniai įkūrė aštuonias mažesniąsias Kagju mokyklas, besiskiriančias tik didesniu dėmesiu skirtingoms praktikoms:
* Taglung Kagju
* Trophu Kagju
* Drukpa Kagju
* Martsang Kagju
* Jerpa Kagju
* Jazang Kagju
* Šugseb Kagju
* Drikung Kagju

Dabar iš keturių didžiųjų mokyklų dominuojanti yra Karma Kagju. Iš aštuonių mažesniųjų tik Taglung, Drukpa ir Drikung Kagju yra išlikusios kaip atskiros mokyklos.

## Šaltiniai

## Nuorodos
Deimantinio kelio mokymai 
Kagju Azijoje
Senadvaris

**Senadvariu** (arba ***Sendvariu***) vadinamos gyvenvietės:

## Lietuva
* Sendvaris, Klaipėdos miesto dalis;
* Sendvaris, kaimas Panevėžio rajone;
* Senadvaris, viensėdis Šalčininkų rajone;
* Švenčionių rajone:
** Senadvaris, kaimas Švenčionėlių seniūnijoje,
** Senadvaris, kaimas Švenčionių seniūnijoje;
* Senadvaris, kaimas Zarasų rajone.

## Rusija

Kaliningrado srityje:
* Ragainės Sendvaris, gyvenvietė Nemano rajone.
Darbėnų valsčius

**Darbėnų valsčius** () – buvęs administracinis-teritorinis vienetas dabartinės šiaurės vakarų Lietuvos teritorijoje. Centras – Darbėnai.

## Istorija

Valsčius įkurtas XIX a. Kauno gubernijoje. 1936 m. valsčiuje buvo 227,83 km² dirbamos žemės, apie 35 proc. ploto užėmė miškai, padalinti į 5 girininkijas. Buvo 4 parapijos ir 6 bažnyčios, 64 gyvenvietės. 1947 m. dalis teritorijos perduota naujam Lenkimų valsčiui. Darbėnų valsčius panaikintas 1950 m. birželio 20 d., jo teritorija priskirta Kretingos rajonui (8 apylinkės) ir Salantų rajonui (2 apylinkės).

|-
| 1877 m. || || 4844 || 473 kiemai  || 6 seniūnijos || 35
|-
| 1923 m.  || 317 || 9912 || 2146 || || 64 gyvenvietės 
|-
| 1932 m. || 219 || 11498 || || 12 seniūnijų  ||
|-
| 1936 m. || || 10 094 || || || 64 gyvenvietės (4 bažnytkaimiai, 6 dvarai, 1 palivarkas, 53 kaimai)
|-
| 1949-01-01  || 246 || || || 10 apylinkių  ||
|}

## Vadovai
* Stepas Bertašius, 1932 m.

## Suskirstymas

## Gyvenvietės

1936 m. buvusios gyvenvietės:
* kaimai: Akminalių, Auksodžių, Barkelių, Benaičių, Birštvininkų, Butingės, Darataičių, Darbėnų, Daubėnų, Degimų, Dirgailių, Drumulių, Dubašių, Eškepių, Gegužavų, Grušlaukio (bažnytk.), Grušlaukio-Medsėdžio, Ilginių, Impilties, Kadagynų, Kalgriaužių, Kašučių, Kiaupiškių, Kontininkų, Kumpikų, Kuniginių, Kviežių, Latvelių, Laukžemės (bažnytk.), Lazdininkų, Lendinų, Maloniškių, Markutiškių, Mažonų, Mažučių, Medomiškių, Memaičių, Mončių, Naujukų, Nausėdų, Pasertupių, Pempirų, Peldžių, Pirkulių, Plokščių, Sausdravų, Serapinų, Smeltės, Sudėnų, Šlaveitų, Šukės, Šventosios, Vaineikių, Vaineikių-Medsėdžių, Žinelių;
* dvarai: Butingės, Darbėnų, Genčių, Impilties (paliv.), Kalgriaužių, Laukžemės, Medšarkių.

## Gyventojai
### Tautinė sudėtis

1923 m. gyveno 9912 žmonės:
* Lietuviai - 85,7% (8495);
* Latviai - 6,94% (688);
* Žydai - 6,06% (601);
* Vokiečiai - 0,62% (61);
* Kiti - 0,68% (67).

### Žymūs žmonės

|-
| 1897 || Lazdininkai || Domas Grabys, karininkas || 1942
|-
| 1918 || Vaineikiai || Jonas Kiauleikis, gydytojas endokrinologas || 1990
|-
| 1921 || Mančiai || Antanas Mončys, skulptorius || 1993
|-
| 1927 || Mančiai || Elena Moncevičiūtė-Eringienė, gydytojas onkologė || 2020
|-
| 1948 || Vaineikių Medsėdžiai || Petras Kalnius, etnologas ||
|}

## Šaltiniai
Negirbiai

**Negirbiai** – kaimas Kelmės rajono savivaldybėje.

## Istorija

Kaimas minimas 1584 m.

## Gyventojai

### Žymūs žmonės
* Vida Kniūraitė (1950–), istorikė.

## Šaltiniai
Užvenčio valsčius

**Užvenčio valsčius** (1864–1905 m. ***Kolainių valsčius, Blagoveščensko valsčius***, ) – buvęs administracinis-teritorinis vienetas dabartinės vakarų Lietuvos teritorijoje. Centras – Užventis (1864–1905 m. laikinai perkeltas į Kolainius).

## Istorija

Valsčius minimas nuo XIV a. pabaigos. Nuo 1527 m. valsčius (pavietas) priklausė Lietuvos didžiajam kunigaikščiui. 1667 m. valsčiuje (paviete) buvo 11 bajorų dūmų. XIX a. įkurtas Kauno gubernijoje Kolainių vardu. Valsčius panaikintas 1950 m. birželio 30 d., jo teritorija perduota Užvenčio rajonui (7 apylinkės).

|-
| 1877 m. || || 5240 || 474 kiemai  || 4 seniūnijos || 112
|-
| 1923 m.  || 218 || 6022 || 1289 || || 108 gyvenvietės 
|-
| 1932 m. || 163 || 6022 || || 10 seniūnijos  ||
|-
| 1949-01-01  || 256 || || || 7 apylinkės  ||
|}

## Vadovai
* Petras Janušas, 1932 m.
* J. Damanskas, pirmininkas iki 1946 m.

## Suskirstymas

## Gyventojai
### Tautinė sudėtis

1923 m. gyveno 6022 žmonės:
* Lietuviai – 86,08% (5184);
* Rusai – 10,3% (620);
* Žydai – 2,87% (173);
* Vokiečiai – 0,25% (15);
* Latviai – 0,23% (14);
* Lenkai – 0,05% (3);
* Kiti – 0,2% (12).

### Žymūs žmonės

|-
| 1899 || Dvarviečiai || Stasys Jankauskas, veterinarijos gydytojas || 1997
|}

## Šaltiniai
Pigmaliono efektas

**Pigmaliono efektas** – socialinėje psichologijoje vartojama sąvoka, apibūdinanti nuostatos įtaką socialiniam suvokimui. Nuostatos turi įtakos tiek suvokimo selektyvumui, tiek vertinimo pobūdžiui. Pigmaliono efektu vadinama save išpildanti pranašystė, arba tai, jog kažkas įvyksta todėl, kad to tikėtasi. Faktą, kad nuostatos turėjo įtakos suvokimui žmogus gali ir neigti, jo neįsisąmoninti.

Robertas Rozentalis (*Robert Rosenthal*) ir Lenor Džekobson (*Lenore Jacobson*) jo esmę pagrindė 1968 m. atliktu tyrimu. Lankydamiesi pradinėse mokyklose, jie mokytojams pasakydavo, kad, tyrimų duomenimis, tam tikri mokiniai yra potencialūs pirmūnai. Faktiškai jokių intelekto ar kitokių testų su mokiniais nebuvo atlikta, o mokinių pavardės buvo pasirinktos atsitiktinai. Bet, mokytojams nenujaučiant, eksperimentuotojai sukūrė palankią nuostatą kai kurių mokinių atžvilgiu. Pasąmoningai mokytojai iš „pažymėtų“ mokinių daugiau tikėjosi, labiau juos spaudė ir daugiau su jais dirbo. Rezultatas buvo toks, kokio ir tikėtasi. Eksperimentuotojams atvykus po metų, „pažymėtųjų“ vaikų pažangumas statistiškai reikšmingai skyrėsi nuo kitų vaikų pažangumo.

Tačiau šis efektas lemia ir neigiamų pasekmių. Priskiriant žmogui neigiamas savybes ir viltis, ilgainiui jis gali imti elgtis taip, kad viltis pateisintų. Kritinis periodas yra tas, kai žmogus sutinka ir priima jam priskiriamas savybes.

## Šaltiniai
Rinkimų teisė

**Rinkimų teisė**:
* Subjektinė teisė, galimybė rinkti bei būti išrinktam į politinės valdžios institucijas;
**Aktyvioji rinkimų teisė
**Pasyvioji rinkimų teisė
* Objektinė teisė, konstitucinės teisės pošakis; teisės normos, reguliuojančios rinkimus.

## Lietuva
Lietuvoje rinkimų teisę reglamentuoja Lietuvos Respublikos Seimo rinkimų įstatymas, LR Prezidento rinkimų įstatymas, LR rinkimų į Europos Parlamentą įstatymas ir kt.
Žala

**Žala** – skriauda, patirta dėl nuosavybės, kitokio turto netekimo arba sužalojimo.

## Rūšys
* Turtinė žala
* Neturtinė žala („moralinė“ žala).

## Lietuva
Žala yra asmens turto netekimas arba sužalojimas, turėtos išlaidos (tiesioginiai nuostoliai), taip pat negautos pajamos, kurias asmuo būtų gavęs, jeigu nebūtų buvę neteisėtų veiksmų. Piniginė žalos išraiška yra nuostoliai. Jeigu šalis nuostolių dydžio negali tiksliai įrodyti, tai jų dydį nustato teismas. Jeigu atsakingas asmuo iš savo neteisėtų veiksmų gavo naudos, tai gauta nauda kreditoriaus reikalavimu gali būti pripažinta nuostoliais (LR civilinis kodeksas, 6.249 str.).

Teismas gali atidėti būsimos žalos įvertinimą arba įvertinti būsimą žalą remdamasis realia jos atsiradimo tikimybe. Šiais atvejais kaip žalos atlyginimą teismas gali priteisti konkrečią pinigų sumą, periodines išmokas arba įpareigoti skolininką užtikrinti žalos atlyginimą.

Be tiesioginių nuostolių ir negautų pajamų, į nuostolius įskaičiuojamos:
* protingos išlaidos, skirtos žalos prevencijai ar jai sumažinti;
* protingos išlaidos, susijusios su civilinės atsakomybės ir žalos įvertinimu;
* protingos išlaidos, susijusios su nuostolių išieškojimu ne teismo tvarka.

Žala apskaičiuojama pagal kainas, galiojančias teismo sprendimo priėmimo dieną, jeigu įstatymai ar prievolės esmė nereikalauja taikyti kainų, buvusių žalos padarymo ar ieškinio pareiškimo dieną.

Kai dėl to paties veiksmo atsirado ir žala, ir nauda nukentėjusiam asmeniui, tai gauta nauda nepažeidžiant protingumo, sąžiningumo ir teisingumo kriterijų gali būti įskaitoma į nuostolius.

## Šaltiniai
Komercinis arbitražas

**Komercinis arbitražas** – arbitražo rūšis; neteisminis ginčų sprendimas komercinės teisės srityje.

## Tarptautinis komercinis arbitražas
Tarptautinis komercinis arbitražas – komercinio arbitražo rūšis. Jungtinėje karalystėje veikia Londono tarptautinio arbitražo teismas (LCIA). Lietuvoje – VKAT (buv. Tarptautinis arbitražo teismas prie Tarptautinių prekybos rūmų).

## Teismai
* Tarptautinis komercinio arbitražo teismas
* Vilniaus komercinio arbitražo teismas
* VšĮ „Vilniaus tarptautinis ir nacionalinis komercinis arbitražas" (Vilniaus arbitražas)
* Lietuvos arbitražo teismas

## Literatūra
* Gediminas Dominas, Valentinas Mikelėnas. Tarptautinis komercinis arbitražas. Justitia, 1995 http://www.justitia.lt/index.php?open=knygos&sub=knyga&knygos_id=35&temos_id=9
Renta

**Renta** gali reikšti:

* Rentos sutartis, neatlygintinai arba mainais už kapitalo perdavimą nuosavybės teise periodiškas mokėjimas arba kitoks rentos gavėjo išlaikymas
*Renta (ekonomika), nuošimčių gavimas už perduoto kapitalo naudojimą
*Pensija
*Valstybinė signataro renta, Kovo 11-osios aktą priėmusiems buv. LR AT deputatams išlaikyti skirta privilegija
Socialinė apsauga

**Socialinė apsauga** (**socialinis saugumas**, **socialinė sauga**) – iš mokesčių, įvairių įmokų finansuojamos programos bei priemonės, skirtos numatytiems tikslams įgyvendinti; socialinės politikos dalis. Pvz., socialinė parama, socialinis draudimas ir kt.

## Socialinės apsaugos teisė

Socialinę apsaugą reguliuoja Socialinės apsaugos teisė (socialinė teisė), viešosios teisės šaka. Kai kuriose valstybėse konstituciniu lygiu yra įtvirtinti socialinės apsaugos principai (pvz., socialinė valstybė – Vokietijoje).

## Lietuva
Lietuvoje už socialinę apsaugą atsakinga LR socialinės apsaugos ir darbo ministerija. Seime veikia Socialinių reikalų komitetas. Reglamentuoja įvairūs įstatymai: LR socialinio draudimo įstatymas ir kt.

## Šaltiniai
Viduklės valsčius

**Viduklės valsčius** – buvęs administracinis-teritorinis vienetas dabartinėje vidurio vakarų Lietuvos teritorijoje. Centras – Viduklė.

## Istorija

Valsčius minimas 1421 m. XV–XVI a. valsčius (pavietas) buvo administruojamas seniūno. 1667 m. valsčiuje (paviete) buvo 191 bajorų dūmas. 1791 m. Šiaulių reparticijai atiteko Viduklės valsčiaus Radviliškio, Šiaulėnų ir Kurtuvėnų parapijos.

Atkurtas po I pasaulinio karo, galutinai panaikintas 1950 m. birželio 20 d., jo teritorija perduota Raseinių rajonui (12 apylinkių).

|-
| 1923 m.  || 197 || 6264 || 1337 || || 110 gyvenviečių 
|-
| 1932 m. || 192 || 6818 || || 12 seniūnijų  ||
|-
| 1949-01-01  || 202 || || || 12 apylinkių  ||
|}

## Vadovai
* Dzidas Bentnorius, 1932 m.

## Suskirstymas

## Gyventojai
### Žymūs žmonės

|-
| 1906 || Antringis || Petras Jonikas, kalbininkas || 1996
|-
| 1911 || Ardiškiai || Kazys Ambrozaitis, gydytojas rentgenologas || 2017
|-
| 1929 || Anžiliai || Romualdas Vytautas Kaminskas, architektas || 2010
|-
| 1944 || Paalsys || Gintautas Petraitis, šachmatininkas || 2022
|-
| 1946 || Bagamolai || Antanas Bučinskas, politologas ||
|}

## Šaltiniai
Prevencija

**Preveñcija** () - išankstinis kelio užkirtimas, užbėgimas už akių. Medicinos, technikos srityse prevencija gali būti vad. profilaktika (pvz., techninė profilaktika).   	 

## Rūšys
* Nusikalstamumo prevencija, kelio nusikaltimams užkirtimas (kriminologijos sritis)
* Savižudybių prevencija, sveikatos ir gyvybės saugojimo dalis
* Korupcijos prevencija (Lietuvoje patvirtinta speciali programa, administruoja STT).
* Gaisro prevencija 
## Šaltiniai
Viešvėnų valsčius

**Viešvėnų valsčius** – buvęs administracinis-teritorinis vienetas šiaurės vakarų Lietuvoje. Centras – Viešvėnai.

## Istorija

Minimas nuo 1253 m. Nuo 1527 m. valsčius (pavietas) priklausė Lietuvos didžiajam kunigaikščiui. 1667 m. paviete buvo 104 bajorų dūmai.

## Šaltiniai
Tyčia

**Tyčia** – kaltės forma. Tyčios formos – tiesioginė ir netiesioginė tyčia (LR baudžiamasis kodeksas). Išskiriame daugumoje teisės šakų. Sąvoką išplėtojo teisės teorija.

= Baudžiamoji teisė =

## Tiesioginė tyčia

Tiesioginė tyčia – darydamas veiką, asmuo suvokė pavojingą baudžiamosios veikos pobūdį ir norėjo taip veikti; jį darydamas asmuo suvokė pavojingą baudžiamosios veikos pobūdį, numatė, kad dėl jo veikimo ar neveikimo gali atsirasti padariniai (pagal atitinkamas baudžiamosios teisės normas sudarantys baudžiamosios veikos sudėtį), ir jų norėjo.

## Netiesioginė tyčia

Netiesioginė tyčia – darydamas veiką, asmuo suvokė pavojingą baudžiamosios veikos pobūdį, numatė, kad dėl jo veikimo ar neveikimo gali atsirasti padariniai (pagal atitinkamas teisės normas sudarantys baudžiamosios veikos sudėtį), ir nors jų nenorėjo, bet sąmoningai leido jiems atsirasti.
Žarėnų valsčius

**Žarėnų valsčius** () – buvęs administracinis-teritorinis vienetas dabartinės šiaurės vakarų Lietuvos teritorijoje. Centras – Žarėnai.

## Istorija

Valsčius minimas nuo XIII a. XV–XVI a. valsčius (pavietas) buvo administruojamas seniūno. 1528 m. Žemaitijos bajorų sąrašuose minimas Žarėnų valsčius turėjo kariuomenės reikalams duoti 23 arklius (po 1 arklį nuo kiekvienų 8 valakų). 1667 m. paviete (valsčiuje) buvo 36 bajorų dūmai. XIX a. prijungtas Tverų valsčius. Tuo metu Žarėnų valsčius priklausė Kauno gubernijai. Valsčius panaikintas 1950 m. birželio 20 d., jo teritorija priskirta Rietavo rajonui (3 apylinkės), Telšių rajonui (7 apylinkės) ir Varnių rajonui (2 apylinkės).

|-
| 1877 m. || || 4437 || 310 kiemų  || 4 seniūnijos || 77
|-
| 1923 m.  || 271 || 6196 || 1277 || || 72 gyvenvietės 
|-
| 1932 m. || 207 || 6748 || || 12 seniūnijų  ||
|-
| 1949-01-01  || 273 || || || 12 apylinkių  ||
|}

## Vadovai
* Julijonas Ereminas, 1932 m.

## Suskirstymas

## Gyventojai

### Tautinė sudėtis

1923 m. gyveno 6196 žmonės:
* Lietuviai – 93,35% (5784);
* Rusai – 2,87% (178);
* Žydai – 2,81% (174);
* Lenkai – 0,47% (29);
* Kiti – 0,5% (31).

### Žymūs žmonės

|-
| 1815 || Dilbė || Jonas Juška, kalbininkas || 1886
|-
| 1923 || Šilai || Valerijonas Galdikas, grafikas || 2012
|-
| 1927 || Keturakiai || Vitas Valatka, archeologas, muziejininkas || 1977
|-
| 1930 || Butkai || Bronius Dobrovolskis, pedagogas ir kalbininkas ||
|-
| 1934 || Saušilis || Teodoras Bumblauskis, miškininkas ekologas || 2025
|-
| 1934 || Medingėnai || Alfonsas Tekorius, kalbininkas, vertėjas || 2025
|-
| 1937 || Rupšiai || Zigmantas Galminas, inžinierius hidrotechnikas || 2013
|-
| 1949 || Paminijai || Bronislovas Burgis, pedagogas || 2020
|}

## Šaltiniai
Šiauduvos valsčius

**Šiauduvos valsčius** – buvęs administracinis-teritorinis vienetas vakarų Lietuvoje. Centras – Šiauduva.

## Istorija

XIV a. pabaigoje – XV a. pradžioje Šiauduva buvo nedidelio valsčiaus centras. XVI a. priklausė didžiajam kunigaikščiui. 1667 m. paviete buvo 51 bajorų dūmas.

## Šaltiniai
Sveikatos ministras

**Sveikatos ministras** (**sveikatos apsaugos ministras**, **sveikatos reikalų ministras**) – vykdomosios valdžios atstovas. Politinė pareigybė atsirado XX a. Palyginti naujas politinis postas. Klasikiniai ministrai – tokie kaip gynybos ministras, Vidaus reikalų ministras, Teisingumo ministras ir Užsienio reikalų ministras, Finansų ministras, buvę dar absoliutizmo laikais). Sritis – sveikatos politika. Vadovauja Sveikatos ministerijai (SM).

## Lietuva
*  2008–2010 m. Algis Čaplikas (g. 1962 m.), Lietuvos Respublikos sveikatos apsaugos ministerija
*  nuo 2013 m. Vytenis Povilas Andriukaitis (g. 1951 m.), Lietuvos Respublikos sveikatos apsaugos ministerija

## Vokietija
*  nuo 2009 m. Philipp Rösler (g. 1973 m.) vadovauja Vokietijos sveikatos ir socialinės apsaugos ministerijai

## Kitose valstybėse
*  Austrija: Sveikatos ministras
*  Kambodža: Sveikatos ministras
*  Kanada: Sveikatos ministras
*  Danija: Sveikatos ministras
*  Prancūzija: Sveikatos ministras
*  Graikija: Sveikatos ir socialinio solidarumo ministras
*  Honkongas: Sveikatos ir maisto sekretorius
*  Indonezija: Sveikatos ministras
*  Irakas: Sveikatos ministras
*  Airija: Sveikatos ir vaikų ministras
*  Izraelis: Sveikatos ministras
*  Meksika: Sveikatos sekretorius
Alvernija

**Alvernijos kalnas** yra Bahamose, Katės saloje. Tai aukščiausias šalies taškas, esantis 63 m virš jūros lygio.

## Nuorodos
*Alvernijos kalnas (anglų k.)
Švietimo ministras

**Švietimo ministras** (**Švietimo ir mokslo ministras**, **Švietimo ir mokslinių tyrimų ministras**) – vykdomosios valdžios atstovas. Politinė pareigybė atsirado XX a. Palyginti naujas politinis postas. Klasikiniai ministrai – tokie kaip Gynybos ministras, Vidaus reikalų ministras, Teisingumo ministras ir Užsienio reikalų ministras, Finansų ministras, buvę dar absoliutizmo laikais). Sritis – švietimo politika. Vadovauja Švietimo ministerijai (ŠM).

## Lietuva
*  nuo 2012 m. gruodžio mėn. Dainius Pavalkis (g. 1960 m.), vadovauja Lietuvos Respublikos Švietimo ir mokslo ministerijai

## Vokietija
*  nuo 2005 m. Annette Schavan (g. 1955 m.), CDU narys, vadovauja Vokietijos Švietimo ir mokslinių tyrimų ministerijai

## Kitose valstybėse
*  Australija: Švietimo ministras
*  Danija: Švietimo ministras
*  Estija: Švietimo ir mokslinių tyrimų ministras
*  Prancūzija: Nacionalinio švietimo ministras
*  Graikija: Nacionalinio švietimo ir religijos reikalų ministras
*  Indonezija: Nacionalinio švietimo ministras (departamento vadovas)
*  Airija: Švietimo ir mokslo ministras
*  Izraelis: Švietimo ministras
*  Japonija: Švietimo, kultūros, sporto, mokslo ir technologijų ministras
*  Nyderlandai: Švietimo, kultūros ir mokslo ministras
*  Kvebekas: Švietimo, rekreacijos ir sporto ministras
*  Pietų Afrikos Respublika: Aukštojo švietimo ir treningo ministras
*  Šri Lanka: Švietimo ministras
Federalinis įstatymas

**Federalinis įstatymas** – federacinėse valstybėse – federalinio lygmens norminis teisės aktas; įstatymas. Kaip teisės akto rūšis yra tokiose valstybėse kaip Austrija, JAV, Šveicarija, Vokietija.

## Vokietija
Federalinis įstatymas Vokietijoje ( – 'Sąjungos įstatymas') reglamentuoja aukščiausiųjų institucijų kompetenciją, instancijas. Privalomas visoje Federacijoje. Greta federalinių įstatymų yra žemės įstatymai.

## Rusija
* Federalinis įstatymas ()
* Federalinis konstitucinis įstatymas ().

Priima Valstybės Dūma dauguma balsų nuo viso deputatų skaičiaus.
Sinacheribas

**Sinacheribas** (Akadų kalba *Sîn-ahhī-erība*) − Asirijos karalius (705 − 680 m. pr. m. e.). Sargono II sūnus.

Sinacheribas kariavo su Babilonija ir jos sąjungininkais. 689 m. pr. m. e. jis įsakė sugriauti Babiloną.

Sinacheribas plėtė ir puošė Asirijos karalių rezidenciją Nineviją. Jis ne tik naujai atstatė Asirijos sostinę Nineviją, bet ir įkūrė šalia savo rūmų prašmatnius tiems laikams sodus, su dirbtiniais vandens telkiniais, pavėsinėmis, paviljonais ir daugybe dekoratyvinių bei vaisinių medžių ir krūmų bei gėlių. Sodų tvenkiniuose plaukiojo įvairios retos žuvys, o sode narvuose buvo laikomi reti žvėrys ir paukščiai. Ninevijos karališkuosius sodus kai kurie autoriai linkę laikyti botanikos sodų prototipu. Juose buvo auginamos palmės, vaisiniai, prieskoniniai augalai, vynuogės, kiparisai.

Sinacheribas buvo nužudytas vieno iš savo sūnų per rūmų perversmą.

## Nuorodos

* Sinacheribas (anglų k.)
* Sinacheribo nužudymas (anglų k.)
Knituvos valsčius

**Knituvos valsčius** – buvęs administracinis-teritorinis vienetas šiaurės vakarų Lietuvoje, Knituvos žemėje, Ventos aukštupyje, jos dešiniojo intako Knituvos pakrantėse, maždaug prie Kuršėnų.

## Istorija

Valsčius minimas XV a., įkurtas žemaičių Knituvos istorinėje žemėje. Po XVI a. nebeminimas.

## Šaltiniai
Preambulė

**Preámbulė** ( – 'eiti priešakyje', *praeambulum* – 'įžanga', 'įvadas'; *praeambulus* – 'einantis priešakyje') – įstatymo (pvz., Konstitucijos), sutarties (tiek tarptautinės, tiek ir sutarties nacionalinėje plotmėje), ES direktyvos kitokio teisės akto, deklaracijos įvadinė arba įžanginė dalis; teisėkūros technikos priemonė (žr. *[[teisės technika]]*). 

## Kalba, turinys, reikšmė

Preambulės kalba – puošni, vaizdinga, gali būti patoso, metaforų ir kitokių stilistinių priemonių. Atskiros mintys paprastai struktūruojamos, iškeliamos į skirtingas eilutes, pastraipas, išskiriamos. Preambulės dažnai naudojamos ES teisėkūroje. Preambulėse perteikiamas akto priėmimo kontekstas, laikmetis, aplinkybės, priežastys, teisinio reguliavimo būtinybė, tikslai bei teisėkūros intencijos. Preambulės svarbios ne tik siekiant išsiaiškinti teisėkūros subjekto ketinimus (žr. *teleologinis [[teisės aiškinimas]]*), tačiau ir svarbiu teisiniu turiniu, teisiškai reikšmingomis nuostatomis. Jose gali būti minimi teisės principai. Pvz., LR Konstitucijoje minimi tokie principai kaip teisinė valstybė, atvira, teisinga, darni pilietinė visuomenė ir kt.

## LR Konstitucijos preambulė

*LIETUVIŲ TAUTA

: *– prieš daugelį amžių sukūrusi Lietuvos valstybę,
: *– jos teisinius pamatus grindusi [[Lietuvos Statutai]]s ir Lietuvos Respublikos Konstitucijomis,
: *– šimtmečiais atkakliai gynusi savo laisvę ir nepriklausomybę,
: *– išsaugojusi savo dvasią, [[gimtoji kalba|gimtąją kalbą]], raštą ir papročius,
: *– įkūnydama prigimtinę žmogaus ir Tautos teisę laisvai gyventi ir kurti savo tėvų ir protėvių žemėje – nepriklausomoje Lietuvos valstybėje,
: *– puoselėdama Lietuvos žemėje tautinę santarvę,
: *– siekdama atviros, teisingos, darnios pilietinės visuomenės ir teisinės valstybės,
*atgimusios Lietuvos valstybės piliečių valia priima ir skelbia šią KONSTITUCIJĄ*

## Taip pat skaitykite
* Prologas 
* Intro
Lindsey Jacobellis

**Lindsey Jacobellis** (g. 1985 m. rugpjūčio 19 d.) – profesionali snieglentininkė iš JAV.

Daugkartinė pasaulio čempionatų bei taurės etapų nugalėtoja. 2006 m. žiemos olimpinėse žaidynėse Turine kroso rungtyje Lindsey pelnė sidabro medalį. 2010 m. Vankuveryje toje pačioje rungtyje ji liko penkta.

## Šaltiniai
Seth Wescott

**Seth Wescott** (g. 1976 m. birželio 28 d.) – profesionalus snieglentininkas iš JAV.

Du kartus tapo olimpiniu snieglenčių kroso rungties nugalėtoju – 2006 ir 2010 m.

## Šaltiniai
Bangl Banglo kalnai

**Bangl Banglo kalnai** yra Vakarų Australijoje, Kimberlio regione, Purnululu nacionaliniame parke.

Šie kalnai driekiasi bekraščiame, retai gyvenamame Kimberlio regione. Kalnų masyvas užima 450 km². Vasarą čia būna labai karšta − temperatūra pavėsyje siekia iki 40 °C. Ilgu sausuoju žiemos laikotarpiu čia beveik nelyja ir upės susitraukia į nusekusias vandens daubas. Tačiau drėgnuoju metų laiku (lapkritis−kovas) visas masyvas sužaliuoja, nes nuo Indijos vandenyno atėję ciklonai sukelia tokias liūtis, kad upės išsilieja iš krantų.

## Istorija
Bangl Banglo kalnai susidarė prieš 400 milijonų metų, kai čia susiformavo didžiuliai klodai nuosėdinių uolienų, kurias paliko šiaurės kryptimi driekęsi, tačiau dabar jau išnykę kalnai. Vėliau nedidelės upės minkštose uolienose prasigraužė griovas ir tarpeklius; gairinami vėjo ir ardomi vandens srautų, jie vis gilėjo, jungėsi, kol ilgainiui susidarė atskiri, mūsų laikus pasiekę smiltainio bokštai. Vakarinėje ir šiaurinėje dalyse stūkso stačios 250 m aukščio uolų sienos, išraižytos kanjonų. Siaurus tarpeklius ir gilius plyšius dengia augalai − kietalapiai spinifeksai, akacijos ir vėduoklinės palmės. Visi jie tvirtai laikosi uolų įtrūkimuose, taip sudarydami kabančiuosius sodus. Taip pat Bangl Banglo kalnuose aptinkama medžiuose gyvenanti mangrinė boiga, dėl savo dryžių dar vadinama *naktine tigre*. Suaugusi boiga būna beveik 2 m ilgio. Grobio ji ieško naktimis, minta driežais ir kitais smulkiais gyvūnais. Šios gyvatės nuodai nėra mirtini žmogui: žmonių ji vengia ir gelia nebent užspeista į kampą arba išgąsdinta.

Kodėl kalnai pavadinti Bangl Banglo vardu yra nežinoma, nes aborigenai šiuos kalnus vadina *Purnululu* (jų kalba tai reiškia smiltainį). Aborigenai Kimberlio regione gyvena jau daugiau nei 24 tūkstančius metų ir Bangl Banglo kalnai − viena iš jų šventų vietų.
Lietuvos juriskonsultų asociacija

**Lietuvos juriskonsultų asociacija** – 1991-2015 m. veikusi ~200 narių Lietuvos juriskonsultų, teisininkų įstaiga.

Paskutinis adresas: “Ad hominem “, J. Basanavičiaus g. 29a-34 kab., Vilnius.

## Veikla
Teisininkai tarpusavy padėjo spręsti įmonių klausimus. Daugelis asociacijos narių turėjo savo privačius biurus. Prie asociacijos buvo įsikūręs metodinės literatūros knygynas.

Asociacijos ir jos konsultacinių biurų pagrindinė veikla:
* Organizuoja mokymo seminarus teisininkams, personalo tarnybų darbuotojams (sritys - darbo teisė, akcinių bendrovių valdymas, profesinė etika, raštvedyba, archyvų tvarkymas, įmonės dokumentų rengimas, socionika, tarptautinis protokolas)
*privataus kapitalo įmonių darbuotojų konsultavimas (darbo teisės, atostogų, akcinių bendrovių įstatymo, tarptautinės komercinės teisės klausimais)
*Rengia teismui ieškinius ir pareiškimus, skundus, įmonės darbuotojų pareigines nuostatas, vidaus tvarkos taisykles, įmonių steigimo, reorganizavimo, likvidavimo dokumentus
*Leidžia metodinę literatūrą pareiginių nuostatų, sutarčių rengimo, personalo darbo klausimais. 

## Šaltiniai

## Nuorodos
*Oficiali svetainė
Asociacija (reikšmės)

Žodis **asociacija** ( 'suvienyti, sujungti, apvienyti') gali reikšti:

* asociacija – organizacijos forma
* asociacija – minčių, žodžių jungimas
* žvaigždžių asociacija – bendros kilmės jaunų (1–10 mln. m. amžiaus) žvaigždžių 100–500 šviesmečių skersmens grupė
* asociacijos dėsnis – dėsnis apie darbo pasidalijimo pranašumus net ir tais atvejais, kai vienas individas ar jų grupė (pvz., šalis) visais atžvilgiais (t. y., absoliučiai) pranašesnė už kitą individą ar jų grupę.
Apklausa

**Apklausa** – įvairių praktinių bei mokslinių tyrimų metodas, renkant informaciją apie žmonių nuomones, žinias, įsitikinimus, elgesį ir kt.

Apklausa yra klasikinis instrumentas, kurį naudoja empirinė sociologija, ekonomika, psichologija, kalbotyra. Apklausos vykdomos interviu pagalba, naudojamos anketos ir kitos priemonės. Išsiplėtojo ypač JAV XX a. pradžioje, kai Gallup institutai pradėjo naudoti rinkos bei nuomonių tyrimams.

## Apklausa teismo procese
Shaun White

**Šonas Vaitas** (*Shaun White*, g. 1986 m. rugsėjo 3 d. San Diege, JAV) – profesionalus snieglentininkas ir riedlentininkas iš JAV.

Daugkartinis pasaulio taurių bei snieglenčių žaidynių čempionas. 2006 m. Turine, 2010 m. Vankuveryje ir 2018 m. Pjongčange amerikietis laimėjo aukso medalius Halfpipe rungtyje. Vankuveryje iš galimų 50 balų jis surinko 48,4 ir buvo neabejotinas lyderis. Jis vienintelis iš visų dalyvių atliko naują *Double McTwist 1260* triuką.

2014 m. olimpinėse žaidynėse Sočyje amerikietis liko ketvirtas. Šiose žaidynėse Š. Vaitas tapo populiariausiu sportininku Facebook socialiniame tinkle.

2018 m. olimpiadoje ameriketis nesunkiai pateko į finalą, o jame paskutiniu bandymu sėkmingai atliko savo programą ir surinkęs 97,75 balo trečią kartą karjeroje tapo olimpiniu čempionu. Š. Vaitas paskutiniu bandymu sugebėjo atlikti du iš eilės 1440° apsisukimo triukus. Šis medalis tapo 100-uoju JAV aukso medaliu žiemos olimpinėse žaidynėse.

Prieš 2022 m. žiemos olimpiadą sportininkas pranešė, kad tai bus jo paskutinis startas olimpiadoje. Šiose žaidynėse Šonas liko ketvirtoje vietoje.

## Šaltiniai

## Nuorodos
* Oficiali svetainė
Apeliacija

**Apeliacija** ( „(pa)vadinti, (pa)kviesti“):

* Apeliacija (vynininkystė) (), geografinė nuoroda, nurodanti, kurioje vietovėje buvo išaugintos vynuogės ir pagamintas vynas
** *[[Appellation d'Origine Contrôlée]]*, Prancūzija
** *[[Appellation d'origine garantie]]*, Šiaurės Afrika
* Apeliacija (teisė), neįsiteisėjusio nuosprendžio ar nutarties apskundimas
* Dokumentas, kuriuo skundžiamas koks nors dalykas (pvz., egzamino rezultatų vertinimas)
* Apeliavimas argumentacijoje:
** Apeliavimas į baimę
** Apeliavimas į mases
* Apeliavimas į tikimybę informatikoje – programavimo klaida
Arbitras

**Arbitras** () – teisėjas, tarpininkas:

* Trečiųjų teismo teisėjas 
* Arbitražo teisėjas
* Superarbitras
* Sporto teisėjas (pvz., futbolo teisėjas).
Bazilionų valsčius

**Bazilionų valsčius** (1864–1947 m. ***Padubysio valsčius***, ) – buvęs administracinis-teritorinis vienetas dabartinės šiaurės Lietuvos teritorijoje. Centras – Bazilionai.

## Istorija

Valsčius įkurtas 1864 m. Kauno gubernijoje. 1905 m. lapkričio 26 d. miestelio ūkininkai užėmė valsčiaus būstinę, nutraukę valsčiaus teismą, išvaikė teisėjus, užantspaudavo spintą su teismo bylomis, atėmė raktus, išvaikė valsčiaus tarnautojus, užkalė būstinės langus, duris ir pastatė sargybą. Po savaitės revoliuciniai įvykiai buvo numalšinti. Po I pasaulinio karo valsčius panaikintas, tačiau atkurtas 1930 m. iš dalies Kurtuvėnų ir Pašiaušės valsčių. 1947 m. lapkričio 6 d. pakeistas valsčiaus pavadinimas, o dalis teritorijos perduota naujam Kurtuvėnų valsčiui. Galutinai Bazilionų valsčius panaikintas 1950 m. birželio 20 d., jo teritorija perduota Šiaulių rajonui (4 apylinkės) ir Tytuvėnų rajonui (1 apylinkė).

|-
| 1877 m. || || 4690 || 201 kiemas  || 3 seniūnijos || 64
|-
| 1932 m. || 329 || 10351 || || 10 seniūnijos  ||
|-
| 1949-01-01  || 299 || || || 5 apylinkės  ||
|}

## Vadovai
* Adomas Valančius, 1932 m.

## Suskirstymas

## Gyventojai
### Žymūs žmonės

|-
| 1891 || Meižiai || Jackus Banys, karininkas || 1943
|-
| 1932 || Gilvyčiai || Jonas Jablonskis, geografas || 2020
|}

## Šaltiniai
Gasčiūnų valsčius

**Gasčiūnų valsčius** – buvęs administracinis-teritorinis vienetas šiaurės Lietuvoje, Žemaitijoje. Centras – Gasčiūnai.

## Istorija

Valsčius gyvavo XX a. tarpukariu.

|-
| 1923 m.  || 76 || 2089 || 428 || || 28 gyvenvietės 
|}

## Gyventojai
### Tautinė sudėtis

1923 m. gyveno 2089 žmonės:
* Lietuviai – 98,09% (2049);
* Latviai – 1,44% (30);
* Vokiečiai – 0,29% (6);
* Lenkai – 0,1% (2);
* Kiti – 0,1% (2).

### Žymūs žmonės

|-
| 1897 || Mikšiūnai || Juozas Gabrys, karininkas, statybų inžinierius || 1963
|}

## Šaltiniai
Klovainių valsčius

**Klovainių valsčius** – buvęs administracinis-teritorinis vienetas šiaurės Lietuvoje. Centras – Klovainiai.

## Istorija

Gyvavo įkurtas po I pasaulinio karo, panaikintas apie 1933 m.

|-
| 1923 m.  || 147 || 4190 || 913 || || 56 gyvenvietės 
|}

## Gyventojai
### Tautinė sudėtis

1923 m. gyveno 4220 žmonės:
* Lietuviai - 98,15% (4142);
* Latviai - 0,9% (38);
* Žydai - 0,5% (21);
* Rusai - 0,21% (9);
* Lenkai - 0,12% (5);
* Vokiečiai - 0,02% (1);
* Kiti - 0,09% (4).

## Šaltiniai